lv en it lv lv en fr en lv en fr en lv lv lv lv lv lv lv lv lv lv lv lv lv lv lv lv lv lv lv ca en en en lv lv lv en en lv en en en lv lv en en en lv en en en lv en en en lv en en en en en en en en lv en en en lv en en en lv lv hu fi en en en lv lv en en en lv en en en lv en en en en fa en en en en en en en lv en
24 stundas pēc iPhone 3GS saņemšanas – N.R.
Nu protams, nedaudz vairāk. Bet 24 izklausās daudz jaukāk.
Pirmkārt es nesaprotu kādam naidam un aizspriedumiem cilvēkā ir jābūt, lai neiemīlētos šajā ierīcē jau pēc īsas palietošanas. Interfeiss ir skaists, vienkāršs un ātrs. Aparāts patīkami ieguļ rokā. Tam ir neskaitāmi daudz programmatūras, un tas strādā kā labākais iPod kāds man jebkad ir bijis.
Labi, pietiks jūsmošanas, tālāk daži novērojumi:
– kompass strādā tīri labi. visai ātri grozās, un forši māk rotēt karti uz pusi kur skaties. Noliku blakus īstam kompasam, atšķirība bija kādi 10 grādi, bet man liekas ka īstais kompass kādu mēnesi bija atradies magnētu tuvumā, iespējams tas nav precīzs vairs
– GPS pagaidām nekādu baigo klasi nav izrādijis. uz balkona dabūja briesmīgi sliktus 40m precizitātes, Garmin tur dabūja 3m. Vēl jāpatestē brīvā dabā
– Atlauzt šo modeli ir ļoti viegli. Vispirms ieliekam recovery režīmā, palaižam Pwnage tool, norādam firmware failu, tālāk viņš uzinstalē Cydia. Palaižam Cydia, norādam kur atrodas Ultrasn0w serveris, un viņš visu izdara. Būtībā viegli, manuāļi atrodami iekš iClarified (google it).
– BITE strādā ļoti labi, pieslēdzu 3G (Vodaphone Mobile Connect) nosūtot īsziņu VMC MINI uz numuru 1600 un man atsūtija ka uz mēnesi man būs internets (1Gb vai 400Mb nav skaidrs, atšķīrās informācija par šo). Uz velo celiņa patestēju, un ātrums bija fantastiski labs. Birojā pazuda 3G pārklājums, ir tikai EDGE, tas gan ir bremze. Patestēšu citur.
– ar 3G paspēlējos kādu brīdi – nosūtiju pa GMail pāris bildes, nokačāju Twiterrific, pabraukāju pa Google Satelītkarti, pārbaudīju twitter un epastus – kopā 4Mb aizgāja. Kopš vakardienas joprojām tikai 5.5Mb patēriņš, ar visu to ka nosūtiju vēl dažas bildes.
– Foto kvalitāte ir fantastiska. Man gan nav bijuši nekādi jaunie telefonu kas māk bildēt, bet tāpat – ārtelpās (!) bildes ir lieliskas, un tuvojas ziepīša līmenim. Dīvaini ka pilnā izmērā tās var dabūt tikai caur iPhoto, bet sūtot pa ēpastu viņš tās samazina. Iekštelpās protams palielinās nekontrolējamais ISO un parādas grauds. Patīk ka fokusēties var nospiežot ar pirkstu uz to vietu kur bildēsi. T.i. selektīvais fokuss ar neirobežotu skaitu punktu
– Video strādā labi, neesmu īsti pētijis sīkāk. Pirmais FAIL bija kad nofilmēju video kājām gaisā, jo šķiet ka landcape režīmā var turēt tikai vienā veidā. Varbūt nogļukoja akselerometrs (?)
– baigi kruti strādā Voice Control fīča, tiesa no ~20 valodām latviešu tur nav, bet arī ar angļu var pateikt “what’s playing?” un viņš pateiks ausī, nav jāvelk āra no somas. Manu akcentu saprot uz 90%. Ja brauc ar riteni, un izmanto orģinālās austiņas, tad to var darīt. Manām nav pogas, tad ir jābāž roka somā lai pieturētu Home pogu. Esot kautkāds Griffin produkts kas pieliek pogu un mikrofonu esošajām austiņām.
– Baterija pagaidām nav bijusi zem 80% līmeņa, bet tas tapēc ka darbā iesprausts vads stāv. Visu vakardienu lietoju Wifi pa Spici vazājoties, lietoju bildes, internetu, GPS, visu kas pagadās, tāpat zem 80% nekas nebija nokrities pa tām pāris stundām. T.i. dienu toč izvilks. Jāpamēģina nosēdināt, raušu vadu ārā tagad.
– atkārtošos, bet programmu pietiek jebkādām vajadzībām. uzinstalēju Worms! Ir man arī benzīna uzskaites proga, kautkādi bilžu redaktori, Geocaching proga, visādi citi sīkumi. Pārsvarā viss par brīvu, un tie Worms bija šķiet 1.99Eur. Latiņu nav žēl.
– Tiem, kas nezin, atlaušanas procesā nāk klāt tāda Cydia programma, kas būtībā ir vesela apakšsistēma visādu pirātisko mēslu instalēšanai. Mani kolēģi bez tās nevarētu dzīvot, bet es esmu pareizais cilvēks, un sākotnēji man atliektiem galiem pietiek ar oficiālo iPhone pusi. Tad nu lūk, paklausīju viņiem un uzinstalējo to xGPS kas esot labs turn-by-turn navigators. Klāt pieinstalēju kautkādu viņa “skinu” kas paņēma līdzi sev nepieciešamu “Winterboard” progu kas modificē pašu iPhone main screen. Īsi sakot instalācijas procesā kautkas pārtrūka, un pēc restarta telefonu nevarēja ieslēgt. Apple logo -> izslēdzas. Izgājām epopeju – “Recovery režīms, uzlaušana, resetošana” lai dabūtu pie dzīvības. Gandrīz kādu sirmu matu dabūju, bet viss beidzās labi. Mācība – uzmanieties ar svešām progām kas jums aiztiek sistēmas failus. 1 no 100 gadījumiem kautkas var nesanākt. Kolēģi protams taisīja lielas acis un teica ka neko tādu nav redzējuši, bet piebilda, ka sistēmu kādas reizes 3 katrs ir pārlicis. Nafig man tas sviests, es lietošu oficiālo AppStore.
– Par to BITE VMC internetu. Interesanti ka par viņu var maksāt gan ar SMS bez saistībām, gan slēdzot līgumu (tad ir lētāk). Es aizsūtiju SMS lai dabūtu internetu uz mēnesi, tas maksā 9Ls un dod to HSUPA/HSDPA 3G internetu ar teorētiskiem 7.2Mbps max. Interesantais šajā ir tas, ka man joprojām neuzrādās nekādi maksājumi par šo SMS. Ceru ka būs haļava šomēnes 🙂
– iPhone telefonsarunu kvalitāte pagaidām liekas dīvaina. Tāda kā pārāk neskaidra, itkā kādi basi būtu uzlikti. Nokijas skaņa patika labāk. Protams mūzikas kvalitāte ir augstākais līmenis, par to nav runa. Bet sarunas skaņa – nez, varbūt Nokia 30ls vērtā tālruņa pieradums?
24 stundas pēc iPhone 3GS saņemšanas
Click to share on Twitter (Opens in new window)
Click to share on Facebook (Opens in new window)
iPhone 3GS manās rokās
24 thoughts on “24 stundas pēc iPhone 3GS saņemšanas”
July 31, 2009 at 12:05 am
Pilna izmēra bildes, pa mailu, itkā var aizsūtīt izmantojot copy un paste. Pats gan vēl neesmu izmēģinājies.
July 31, 2009 at 11:01 am
🙂 Izklausās ka centies but objektīvs, bet pa visām maliņām spiežas ārā sajūsma! 🙂
Apsveicu ar pirkumu! Es arī ceru drīs 3G nomainīt uz 3GS… pie izdevības! 🙂
July 31, 2009 at 2:13 pm
un kapēc labās un fatastiskās bildes netiek atrādītas?
July 31, 2009 at 7:15 pm
iepriekšējā rakstā, cienītais simpsonu kaimiņ
August 1, 2009 at 7:41 am
Sveiki ! interesants raksts ! a pa cik iegadajies 3Gs ? un kur ?
August 1, 2009 at 8:56 am
August 1, 2009 at 9:13 am
viens ieteikums: sūtot caur emailu aifons bildes samazina, bet ja viņas iekš Photos>Camera Roll iezīmē, nospiež Copy un vnk iekš emaila nospiež Paste, tad bildītes aizsūtīsies max kvalitātē 😉
August 2, 2009 at 5:49 am
Apsveicu, lai labi kalpo!A ir kāda infa, salīdzinot jauno iPhone ar iepriekšējām paaudzēm?
September 6, 2009 at 4:24 pm
arii nessen anglijaa iegaadajos 3gs, pa 400 latiem – it kaa draugi saka ka nebija taa veerts, bet man liekas ka shis ir labakais telefons pasaulee!! Viss ir pilniibaa ideaali, jau pirmajas divas stundas izgaju visam cauri un visu sapratu – ljoti viegli ar vinju ir riikoties, pagaidam nekadas problemas nav bijushas, tikai sakumaa apjuku ar to Cydia, bet pectam kad tiku pie wi-fi sapratu kas un kaa ;]Tiesham ja ir nauda tas telefons ir taa veerts!
Kamera ir ljoti laba, jo piemeram mans olympus ziepju trauks nemaak tik smuki taisiit augsha macro bildes – bet ar telefonu nekadas probleemas. Muzika arii skan ljoti tiiri – pat bija izdeviiba piesleegt pie kaartiigaam tumbaam un apskanjot pasakumu ;]
Var jau vel rakstiit gari un plashi – tachu tiesham neko sliktu par vinju nevaru teikt!
Noteikti iesaku nopirkt ja ir izdeviiba un liidzeklji atljauj!
October 13, 2009 at 2:25 pm
Sveiki!Man ir pilnīgi tā pati problēma, kas raksta autoram ar Winterboardu un ar tādu pašu telefona modeli.
October 14, 2009 at 6:30 am
Sameklē googlē “recovery mode iphone” un skaties kādas pogu kombinācijas ir jāizmēģina lai viņu atdzīvinātu, ja problēmas, jautā iekš foruma http://mac.tunt.lv
October 14, 2009 at 3:57 pm
Neviens man nekā nepalīdz mac.tunt.lvGaidu jau atbildi cik ilgi 🙁
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
Notify me of follow-up comments by email.
Notify me of new posts by email.
This site uses Akismet to reduce spam. Learn how your comment data is processed.
Rakstus šeit jau vairāk kā 20 gadus raksta Normunds.